Nedeľná chvíľka poézie: Zelené tričká vraciame do skrine09.07.2017 / Martin Marys Pagáč
Mnohí si kvôli Tour de France pomenili pracovné harmonogramy a príprava na udalosť ich stála nemalé množstvo peňazí a nervov. Saganománia nie je len pojem. Už to nezmeníme. Treba sa prestať trápiť. Prebolí to.
Zelené tričká vraciame do skrine
Zelené ponožky, dresy
Čakáme ťa Peťo, kde si?
Veď to už konečne chápte
- Preteky na dlhé lakte
Každý chcel, aby bol víťaz
Prišiel však opačný príkaz
Všetci sme sa tak tešili
Televízory kúpili
Vlajky a letenky taktiež
Že im to Peťo zas natrieš
No Mark sa pchal kam sa nemal
A pekne-krásne sa spadol
Je to vraj len tvoja vína
Nebudú vence z vavrína
Oči nám ostali pre plač
No Peťo, ty sa len neplaš
Budeme za tebou stále
Na ďalší raz vo finále
(C) SITA Slovenská tlačová agentúra a.s. 2017. Obrazový materiál podlieha autorskoprávnej ochrane. Jeho kopírovanie a redistribúcia je zakázaná.